นายกรัฐมนตรี ขอบคุณทุกจังหวัดซักซ้อมพิธีพลีกรรมตักน้ำ เชื่อทุกอย่างจะเรียบร้อยสมพระเกียรติตามโบราณราชประเพณี
นายกรัฐมนตรี ขอบคุณทุกจังหวัดซักซ้อมพิธีพลีกรรมตักน้ำ เชื่อทุกอย่างจะเรียบร้อยสมพระเกียรติตามโบราณราชประเพณีพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ขอบคุณผู้ว่าราชการจังหวัดทุกจังหวัดที่ได้ซักซ้อมพิธีพลีกรรมตักน้ำ ซึ่งเป็นพิธีเบื้องต้นของพระราชพิธีบรมราชาภิเษกที่มีความสำคัญยิ่ง โดยในวันเสาร์ที่ 6 เมษายน 2562 จะมีพิธีพลีกรรมตักน้ำจากแหล่งน้ำศักดิ์สิทธิ์ 107 แห่งทั่วประเทศ เพื่อจัดทำน้ำอภิเษกนายกรัฐมนตรี กล่าวว่า ขณะนี้ทุกจังหวัดทั้งส่วนราชการ ภาคเอกชน และประชาชนในพื้นที่ ได้จัดเตรียมพิธีและพร้อมที่จะดำเนินการพิธีพลีกรรมตักน้ำ ซึ่งเชื่อว่าทุกอย่างจะเป็นไปด้วยความเรียบร้อยและสมพระเกียรติตามโบราณราชประเพณี โดยรัฐบาลขอเชิญชวนพี่น้องประชาชนเข้าร่วมพิธีอันเป็นมงคลยิ่งนี้ตามจุดที่แต่ละจังหวัดกำหนด และแต่งกายด้วยชุดสุภาพโทนสีเหลืองอย่างพร้อมเพรียงกันสำหรับพิธีพลีกรรมตักน้ำศักดิ์สิทธิ์ คือ พิธีกรรมทางศาสนาพราหมณ์-ฮินดู เพื่อขออนุญาตเทวดาที่ปกปักรักษาแหล่งน้ำศักดิ์สิทธิ์ เพื่อนำไปทำน้ำอภิเษก และน้ำสรงมุรธาภิเษก ประกอบพระราชพิธีบรมราชาภิเษก